**TEHNIŠKI DAN: UNIKATNA DIŠAVNA VREČKA**

**VODILO ZA UČITELJE**

**Predmet:** Spoznavanje okolja, Naravoslovje in tehnika

**Starost učencev:** 3., 4., 5. razred

**Trajanje:** 5 PU

**Operativni cilji:**

Učenec/učenka:

* prepozna najpogostejše grmovne vrste, ki rastejo v ožjem okolju (po listih, cvetovih in plodovih),
* natančno in sistematično zaznava/opazuje s čim več čutili,
* ve, da iz nekaterih snovi v delavnicah izdelujejo uporabne izdelke,
* zna slediti načrtu ali shemi delovnega postopka pri izdelavi tehničnega predmeta,
* varno uporablja orodja in pripomočke,
* zna sestaviti in izdelati preprost uporaben predmet – DIŠAVNO VREČKO
* izboljša gibalne in funkcionalne sposobnosti: skladnost (koordinacijo) gibanja prstov,
* razvija natančnost, splošno vzdržljivost,
* zna se za delo pripraviti in po končanem delu pospraviti.

**Oblike dela:** individualna.

**Metode dela:**

* delo s tekstom: učenec/učenka bere,
* delo z lupo in kladivom: učenec/učenka opazuje, odtisne,
* delo s slikovnim gradivom PP: učenec/učenka opazuje slike in ponavlja tehniko dela iz fotografije,
* delo s tekstilom: učenec/učenka izbira, odtisne, reže, sestavlja, šiva, polni in zaveže,

**Prostor:** bližnji vrt ali park, delovna miza

**Dejavnosti učenca/učenke:**

* uporablja lupo pri opazovanju zelišč,
* razlikuje vonjave med rastlinami,
* pripravi dišavno mešanico,
* izbere eno ali več dišečih rastlin
* se nauči po navodilih rokovati z blagom in s pripomočki za izdelavo dišavne vrečke,
* upošteva navodila za delo in za varnost,
* zašije preprost izdelek, pospravi po delu.

**Material in pripomočki potrebni za delo:**

* lupa, lonček
* kladivo
* bombažno blago bele barve ali v svetlih odtenkih , kvadrat 30 x 30 cm,
* škarje za rezanje blaga, šivanka, sukanec, svinčnik, okrasna vrvica,
* kuhinjska sol, nabrana zelišča.

**Zaključek: Učenec poišče koristne informacije o uporabljenem zelišču in pošlje fotografijo dokončane dišavne vrečke učitelju/učiteljici**.

Pripravila: Lili Baričič, CŠOD Burja